Kaj se zgodi, če si neroden in v to tvojo hibo vsak zabode pogled in besede? Tak je naš pajek Petja – Pentlja, ki se zaradi vsega tega znajde v hudi stiski in tegobah. A vztrajnost, pogum in talent lahko vse spremenijo. Alexandra Natalie Zaleznik in Andreja Gregorič nas ponovno pospremita na pot slikanice, v kateri se tokrat spoprijateljita starejša gospa Marija in pajek Petja. Sprva na videz nezdružljivo sodelovanje preraste v prijateljstvo in umetniško delovanje pajka, ki začne plesti slovite pentlje, v katere se ujamejo občudujoči pogledi. Pentlja je zgodba o zavezništvu, podpori in slavljenju umetnosti.
Alexandra Natalie Zaleznik, Andreja Gregorič (ilustratorka)